Arnolds Neibuts

Arnolds Neibuts (1889—1919) bija latviešu revolucionārs.

 Dzīvesgājums 
Piedzima 1889. gadā Mežotnes pagastā kalēja ģimenē. LSDSP biedrs kopš 1905. gada. Piedalījās 1905.—1907. gada revolūcijā Jelgavā, 1907.—1912. gadā veicis revolucionāro darbu Baku un Omskā (no 1910. gada). No 1912. līdz 1917. gadam dzīvoja ASV, darbojās latviešu sociāldemokrātiskajos pulciņos (Ņujorkā), no 1915. gada bija Amerikas Sociālistiskās partijas latviešu sociāldemokrātu apvienības centrālkomitejas priekšsēdētājs (Čikāgā).

1917. gada aprīlī atgriezās Krievijā, iesaistījās padomju varas nodibināšanā Sibīrijā. Bija KSDSP Tālo Austrumu biroja priekšsēdētājs, Vladivostokas Strādnieku deputātu padomes priekšsēdētājs. 1918. gadā: Viskrievijas CIK loceklis, KK(b)P CK Sibīrijas biroja loceklis. Darbojās Čehoslovāku korpusa dumpja apspiešanas štābā. Pēc boļševiku evakuēšanās no Omskas palika pilsētā darbībai pagrīdē, kļuva par KK(b)P Omskas komitejas priekšsēdētāju. Viens no pret Kolčaku vērstās sacelšanās vadītājiem. 1919. gada februārī arestēts un nošauts.

 Piemiņa 
Vladivostokā un Omskā ir Neibuta iela (улица Нейбута), Omskas skvērā uzstādīta Neibuta biste.

 Atsauces 

Kategorija:1889. gadā dzimušie
Kategorija:1919. gadā mirušie
Kategorija:Bauskas novadā dzimušie
Kategorija:Latviešu revolucionāri
Kategorija:PSKP biedri
Kategorija:Krievijas pilsoņu kara dalībnieki